tomron87/hebrew-wikipedia-sentences-corpus huggingface dataset:
המאמן יופ היינקס החליף את קאפלו שעזב בעקבות קשיי התאקלמות, ובעונת 1997/98 עם הסגל המחודש, הוא הצליח, לאחר 32 שנים שהמועדון לא זכה בתואר, לזכות בליגת האלופות עם 0–1 בגמר על יובנטוס.
בתחילת העשור הראשון של המאה ה-21 הוחלף הנשיא לורנסו סאנס בפלורנטינו פרס.
בתקופה זו החתים המועדון מספר שחקנים מפורסמים.
החתמה זו העניקה למועדון את הכינוי התקשורתי: ה"גלאקטיקוס" ("Los Galácticos" – הכוכבים).
מגמה זו החלה עם העברת קשר נבחרת פורטוגל וברצלונה, לואיש פיגו, תמורת 37.5 מיליוני ליש"ט, סכום שיא באותה תקופה.
שנה לאחר מכן, נשבר שיא העברות נוסף, כשלקבוצה הצטרף השחקן צרפתי זינדין זידאן, תמורת מחיר של 47.5 מיליוני ליש"ט, אשר שולם לקבוצת.
בשנת 2002 צירפה הקבוצה לשורותיה את החלוץ הברזילאי רונאלדו, ששיחק עד אז במועדון האיטלקי אינטר.
בשנים אלו, 2003-1999, אימן את הקבוצה שחקן העבר ויסנטה דל בוסקה, ותחת הדרכתו זכתה ריאל בשתי אליפויות הליגה הספרדית, כמו גם פעמיים בליגת האלופות (מתי ומדוע פוטר דל בוסקה?
ומתי מונה במקומו קרלוס קיירוש?).
בקיץ 2003, החתים המועדון את דייוויד בקהאם, קפטן נבחרת אנגליה ושחקנהּ של מנצ'סטר יונייטד דאז.
מהלך זה גרר ביקורת מצד רבים, שטענו כי החתמה זו נעשתה לצורך הגדלת רווחיו הכספיים של המועדון, באמצעות מכירת פריטי מרצ'נדייז רבים יותר, ולא מסיבות מקצועיות טהורות.
בעונה זו לא זכה המועדון בתואר כלשהו.
כישלון זה הוביל לפיטוריו של המאמן קרלוס קיירוש, ובקבוצה דבקה תדמית רכושנית ולא מגובשת.
בעונת כשלה הקבוצה ולא הצליחה לזכות בתואר כלשהו פעם נוספת.
כתוצאה מכך, פוטר המאמן והמנהל הספורטיבי דאז, אריגו סאקי.
הצעד לא תרם לתדמית השלילית בין כה וכה אשר דבקה בריאל, ובקרב הציבור נוצרה תחושה שהקבוצה עתידה להתפרק.
בסיטואציה קשה זו, מונה לתפקיד מאמן הקבוצה הבוגרת חואן ראמון לופס קארו, שעד אז אימן את ריאל מדריד ב'.
לבסוף, הצליחה הקבוצה להשתקם במהלך עונה זו בסיימהּ במקום השני בליגה הספרדית.
במהלך שנת 2006, התפטר מתפקידו נשיא המועדון פלורנטינו פרס, ובבחירות לנשיאות המועדון, אשר נערכו בקיץ 2006, נבחר רמון קלדרון במקומו, בעוד שלתפקיד המנהל המקצועי נבחר פרדראג מיאטוביץ'.
בעונת , עם מינוי פאביו קאפלו למאמן, חל שיפור במעמד הקבוצה.
רוב שחקני ה"גלאקטיקוס" עזבו, ובתום העונה זכתה באליפות הליגה ה-30 שלה לאחר סיום דרמטי.
בקיץ 2007, הצטרפו לקבוצה מספר שחקנים מוכשרים כמו אריין רובן, וסלי סניידר ופפה, ובסיום אותה עונה הקבוצה זכתה באליפות שנייה ברציפות.
את עונת פתחה הקבוצה עם זכייה בסופר קאפ הספרדי, לאחר שניצחה את ולנסיה.
עם זאת, לאחר רצף הפסדים, מונה ב-9 בדצמבר 2008 חואנדה ראמוס למשרת מאמן ריאל מדריד במקום ברנד שוסטר, אך מינוי זה לא ארך זמן רב, ומאמן ויאריאל מנואל פלגריני הצ'יליאני קיבל את מושכות הקבוצה.
בקיץ 2009 הקים מחדש הנשיא החדש-ישן פלורנטינו פרס את פרויקט ה"גלאקטיקוס", כשביצע מסע רכש של מאות מיליוני אירו, עם רכישתם של כרים בנזמה, צ'אבי אלונסו, ראול אלביול, אלברו ארבלואה וקאקה – תמורת 67 מיליוני אירו.
השיא היה צירופו לקבוצה של כריסטיאנו רונאלדו מקבוצת מנצ'סטר יונייטד האנגלית, לאחר שנרכש ממנה תמורת 94 מיליוני אירו.
סכום רכישה זה ניפץ את סכום שיאי ההעברות בכל הזמנים עד אז, שהיה שייך עד אז לזינדין זידאן (שנרכש גם הוא על ידי ריאל מדריד שמונה שנים מוקדם יותר, תמורת 76 מיליוני אירו).
בקיץ 2010, לאחר עונה שנחשבה לכישלון, לאור אי ההצלחה באירופה ואי השגת האליפות, פוטר מנואל פלגריני מתפקיד המאמן, ובמקומו מונה לתפקיד מאמנהּ היוצא של אינטר ואלוף אירופה הטרי, ז'וזה מוריניו.
עוד בקיץ זה התחזקה ריאל מדריד בשחקנים: אנחל די מריה הארגנטינאי, פדרו לאון וסרחיו קנאלס הספרדיים, מסוט אוזיל וסאמי ח'דירה הגרמניים וריקארדו קרבאליו הפורטוגלי.
זאת, למרות ששניים מתוך שלושת סמליה העיקריים של ריאל, גוטי וראול גונזאלס – עזבו את המועדון.
בעונת , עונתו השנייה של המאמן ז'וזה מוריניו, זכתה ריאל מדריד באליפות עם 100 נקודות ו-121 שערים שהבקיעה.
בליגת האלופות הקבוצה הגיעה עד לחצי הגמר בו הפסידה לבאיירן מינכן בבעיטות הכרעה מ-11 מטר.
מלך השערים של הקבוצה באותה עונה היה כריסטיאנו רונאלדו, עם 46 שערי ליגה ו-60 שערים בכל המסגרות.
בעונת ריאל לא הצליחה לזכות באליפות והיא הודחה שנה שנייה ברציפות בחצי גמר ליגת האלופות, שם פגשה את בורוסיה דורטמונד והפסידה לה 3–4 בסיכום שני המשחקים.
בנוסף, הפסידה בגמר גביע המלך ליריבתהּ העירונית, אתלטיקו מדריד, בהארכה.
בתום העונה עזב מוריניו את הקבוצה.
בתחילת עונת מונה המאמן האיטלקי, קרלו אנצ'לוטי למאמן הקבוצה ועם הגעתו נערכו שינויים בסגל שחקני הקבוצה.
ב-16 באפריל 2014, זכתה ריאל מדריד בגביע המלך הספרדי ה-19 שלה כשניצחה את יריבתה ברצלונה 2–1. באותה עונה העפילה הקבוצה לגמר ליגת האלופות בו גברה על אתלטיקו מדריד בתוצאה 4–1 לאחר הארכה והשלימה זכייה עשירית בתואר.
בעונת ריאל מדריד פתחה את העונה בצורה מצוינת והשיא היה כאשר נצחה את ברצלונה בתוצאה 3–1, אך לקראת סיום העונה ריאל מדריד התחילה להחלש ולהידרדר.
תחילה איבדה את ההובלה בליגה הספרדית לברצלונה, לאחר מכן הפסידה לאתלטיקו מדריד בשמינית גמר הקופה דל ריי (2–4 בסיכום), ולבסוף הפסידה בחצי גמר ליגת האלופות ליובנטוס (2–3 בסיכום).
עם סיום העונה פוטר קרלו אנצ'לוטי מאימון הקבוצה, ובמקומו מונה הספרדי רפאל בניטס.
בסיום העונה עזב אחד הסמלים הגדולים בהיסטוריה, איקר קסיאס, בהעברה חופשית לפורטו ובכך סיים 25 שנות משחק במועדון.
ב-4 בינואר פוטר המאמן בניטס לאחר שבשמונת משחקיה האחרונים השיגה הקבוצה ארבעה ניצחונות בלבד.
במקומו מונה זינדין זידאן, שאימן קודם לכן את קבוצת המילואים.
זידאן הצליח לשקם את ריאל, הוביל אותה לרצף ניצחונות בליגה ולזכייה בליגת האלופות, בפעם ה-11 בתולדות המועדון, לאחר ניצחון בדו-קרב פנדלים על אתלטיקו מדריד בגמר המפעל.
בעונה שאחריה, עונת , הוביל זידאן את ריאל מדריד לזכייה באליפות הלה ליגה בפעם ה-33 בתולדותיה, ולזכייה נוספת בליגת האלופות, לאחר שהביסה בגמר 4–1 את יובנטוס האיטלקית (ובכך הפכה ריאל מדריד לקבוצה הראשונה בהיסטוריית המפעל, אשר זוכה בתואר זה פעמיים ברציפות).
זידאן הנהיג סגנון משחק קבוצתי והתקפי, עובדה שהתבטאה ברצף של 65 משחקים בכל המסגרות, כולל כל 38 משחקי הליגה, בהם כבשה ריאל מדריד שער אחד לפחות.
את עונת 2017/2018 פתחה ריאל מדריד בסערה עם זכייה בסופר קאפ האירופי ובסופר קאפ הספרדי (לאחר שגברה על ברצלונה 5–1 בסיכום הכללי).
בסיום עונה זו, זכתה ריאל בפעם השלישית ברציפות בליגת האלופות, לאחר שניצחה בגמר 3–1 את ליברפול האנגלית.
זינדין זידאן הפך למאמן הראשון בהיסטוריה שזוכה 3 פעמים ברציפות בליגת האלופות וכריסטיאנו רונאלדו השלים זכייה חמישית בתואר וסיים בפעם השישית ברציפות כמלך השערים של ליגת האלופות.
לאחר הזכייה ההיסטורית ב-31 במאי זידאן הפתיע והודיע על התפטרותו מאימון הקבוצה.
כחודשיים לאחר מכן, ב-10 ביולי, הודיע כריסטיאנו רונאלדו על רצונו לעזוב את הקבוצה ונמכר ליובנטוס האיטלקית תמורת כ-100 מיליון אירו.
ב-12 ביוני 2018, יומיים לפני תחילת מונדיאל 2018, פורסם כי מאמן נבחרת ספרד ז'ולן לופטגי יתמנה להיות מאמנה של ריאל מדריד.
בתגובה, פוטר למחרת מאימון הנבחרת על ידי ראשי ההתאחדות הספרדית.
את עונת 2018/2019 פתחה קבוצתו של לופטגי באופן עגום ובמאזן הגרוע בתולדותיה מאז שנת 2000, עם שני הפסדים ברציפות, ארבעה משחקים ללא ניצחון, שלושה הפסדים בארבעה משחקים, כולל הפסד בליגת האלופות לצסק"א מוסקבה.
ב-29 באוקטובר 2018, יממה לאחר הפסד 1–5 בקלאסיקו לברצלונה, ולאחר 14 משחקים בלבד, פוטר לופטגי מאימון ריאל מדריד.
במקומו מונה סנטיאגו סולארי, אך גם הוא לא הצליח ופוטר בעקבות שבוע של הפסדים, בו ריאל מדריד הודחה מגביע המלך הספרדי (הפסידה 0–1 לברצלונה), הודחה מליגת האלופות (הפסידה 1–4 לאייאקס אמסטרדם) ואיבדה סיכוי מעשי לזכות באליפות ספרד.
במקומו חזר לתפקיד זינדין זידאן, שמונה בשנית למאמן ב-11 במרץ 2019.
בסוף עונת 2019/2020, זכתה הקבוצה באליפות ספרד לאחר שניצחה 1–2 את ויאריאל.
בעונת 2020/2021 סיימה הקבוצה במקום השני, סגנית לירביתה העירונית אתלטיקו.
מספר ימים לאחר סיום העונה הודיע המאמן זידאן כי הוא עוזב את תפקידו.
לאחר עזיבת זידאן מונה קרלו אנצ'לוטי האיטלקי לתפקיד מאמן הקבוצה.
תחת אנצ'לוטי זכתה ריאל מדריד בסופר קאפ הספרדי בינואר 2022, ובאליפות ספרד לעונת באפריל 2022. בליגת האלופות, העפילה הקבוצה לגמר לאחר שביצעה מהפכים בדקות הסיום בכל שלבי הנוקאאוט.
בשמינית הגמר נגד פריז סן-ז'רמן, שלושער של כרים בנזמה בין הדקות 61–78 הספיק כדי למחוק פיגור של שני שערים ולהעפיל לשלב הבא.
ברבע הגמר מול צ'לסי, שער של רודריגו בדקה ה-80 שלח את המשחק להארכה, בה הבקיע בנזמה את שער הניצחון.
בחצי הגמר נגד מנצ'סטר סיטי, צמד של רודריגו בתוספת הזמן מחק פיגור שני שערים ושלח את המשחק להארכה, בה הבקיע בנזמה את שער הניצחון מבעיטת עונשין.
במשחק הגמר ניצחה ריאל 1–0 את ליברפול משער של ויניסיוס למרות שליטה מוחלטת של ליברפול, והודות להופעה גדולה של טיבו קורטואה בשער, הופעה שזיכתה אותו בפרס השחקן המצטיין של המשחק.
ניצחון זה הביא לריאל מדריד את הגביע ה-14 שלה, לפחות פי שניים יותר מכל קבוצה אחרת.
בעונת 2023/2024 זכתה ריאל מדריד תחת שרביטו של אנצ'לוטי בליגת האלופות, לאחר שניצחה במשחק הגמר את בורוסיה דורטמונד 0-2. עבור ריאל מדריד זו הייתה הזכייה בפעם ה-15, מתוך 18 הופעות בגמר, המהווה שיא הזכיות בליגת האלופות.
מאז שנת 1981 הגיעה ריאל ל-9 גמרים וניצחה בכולם.
בעונת 2024/2025 סיימה הקבוצה במקום השני בלה ליגה, 4 נקודות מתחת לברצלונה.
באותה העונה הובסה ריאל מדריד מספר פעמים על ידי יריבתה ברצלונה; 5-2 בגמר גביע המלך, ו-4-0 במסגרת הליגה.
בליגת האלופות הודחה הקבוצה בשלב רבע הגמר על ידי ארסנל, ובסך הכל סיימה את העונה עם תואר אחד, הסופר קאפ האירופי, לאחר ניצחון 2-0 על אטאלנטה.
בתום העונה עזב קרלו אנצ'לוטי את תפקידו ובמקומו מונה צ'אבי אלונסו.
ההמנון הראשון של ריאל מדריד, בביצועו של חוסה דה אגילר, נכתב לראשונה על אחת ממפיות מסעדת "La Rana Verde".
מריאנו גארסיה, אשתו מרסדס אמור פארינה, אנטוניו וילנה סאנצ'ז והמאסטרו לואיס קיסנרוס גאליאנה אחראים על כתיבת המילים.
בשנת 2002, לרגל חגיגות מאה שנה לייסוד המועדון, נכתב ההמנון "Himno del Centenario".
את המילים והלחן כתב חוסה קאנו , והמבצע הוא הטנור המפורסם פלאסידו דומינגו (Placido Domingo).
בסיום עונת 2013/14, אחרי הזכייה בגביע האלופות העשירי בתולדות המועדון, החליט המוזיקאי נדיר חייאת (שידוע בשם הבמה 'רד-וואן') ליצור המנון שיציין את ההישג ההיסטורי.
יחד עם מילותיו של מנואל ז'אבויס כתבו השניים את "המנון הדסימה" (שפירושו עשר בספרדית), שפזמונו החוזר הוא "Hala madrid Y nada más".
ההמנון מושמע לפני כל משחק של הקבוצה באצטדיונה הביתי, וכן בכל פעם שהיא מבקיעה שער.
צבע החולצה והמכנסיים של ריאל מדריד מאז הקמתה היה לבן, אם כי בשנותיה הראשונות הופיע פס כחול על חולצתהּ, ושלא כיום, צבע גרבי המועדון היה כחול כהה.
התלבושת המפוספסת הוחלפה בשנת 1902 בתלבושת לבנה לחלוטין.
באותה שנה, גם הגרביים הכחולים הוחלפו בשחורים.
בשנות ה-40 המוקדמות שינה מנהל הקבוצה פעם נוספת את צבע המדים על ידי הוספת כפתורים בשמאל החולצה וסמל המועדון.
ב-23 בנובמבר 1947, במשחק מול אתלטיקו מדריד באצטדיון "מטרופוליטנו", הפכה ריאל לקבוצה הספרדית הראשונה הנושאת מספרים על גב חולצותיה.
צבע תלבושת החוץ המסורתית של המועדון היה שחור-ארגמן.
ספונסר הקבוצה הנוכחי הוא חברת פליי אמירטס.
Realmadrid.com הופיעה כספונסר של החולצה כדי לקדם את האתר החדש של הקבוצה
אצטדיונהּ הביתי של הקבוצה הוא ה"סנטיאגו ברנבאו", הממוקם בעיר מדריד.
שמו הקודם של האצטדיון היה: "אצטדיון נואבו צ'מרטין" ("Estadio Nuevo Chamartin").
האצטדיון נחנך בדצמבר 1947, ונושא את השם "סנטיאגו ברנבאו" החל מינואר 1955, על שמו של נשיא המועדון לשעבר.
במשחק הראשון שנערך באצטדיון שיחקה ריאל מדריד נגד קבוצת בלנשש הפורטוגלית.
כיום קיבולת האצטדיון היא 81,044 צופים, לאחר ששונתה מספר פעמים לאורך השנים כשהשיא היה 120,000 מקומות.
במהלך השנים התקיימו באצטדיון מספר משחקים חשובים, בהם גמר מונדיאל 1982, גמר יורו 1964, גמר ליגת האלופות (4), גמר גביע המלך הספרדי (36), גמר אליפות העולם למועדונים, וגמר גביע הליברטדורס 2018. והוא האצטדיון היחיד בעולם שאירח את כל המשחקים הללו.
לריאל מדריד יריבות ספורטיבית עתיקת יומין עם ברצלונה, יריבות המכונה אל קלאסיקו.
מבחינה ספורטיבית, מבוססת היריבות עם ברצלונה על היותה קבוצה מצליחה אף היא בכדורגל הספרדי והאירופי.
עם זאת, מבוססת היריבות גם על רקע פוליטי.
מאז הקמתם, ייצגו שני המועדונים מחוזות שונים בספרד: ריאל מדריד את קסטיליה, וברצלונה את קטלוניה.
היריבות הגיעה לשיאהּ בתקופת שלטונו של הרודן פרנסיסקו פרנקו, אז נחשבה ריאל הקבוצה המייצגת את השלטון בספרד, ולעומתה ברצלונה – הקבוצה המייצגת את האופוזיציה.
למרות זאת, במהלך מלחמת האזרחים בספרד, נפגעו חברי שני המועדונים מתומכי פרנקו, ודווקא שחקני ברצלונה תמכו בגלוי בשליט.
פרנקו הרוויח מהצלחות ריאל באירופה, והשתמש במועדון ככלי שרת למטרות תעמולה פשיסטית.
עם זאת, בתוך ספרד, ניצל פרנקו בבד בבד גם את הצלחותיה של ברצלונה לקידום צרכיו האישיים.
הוא תמך ביריבות בין המועדונים, על מנת להסיח את דעת האוהדים ממסעות התעמולה הפשיסטיים שניהל, ובהם עסק ללא הרף.
המשחקים בין ריאל מדריד לאתלטיקו מדריד מכונים דרבי, כיוון ששתי הקבוצות שוכנות באותה עיר, מדריד.
על פי מחקר שנערך באוניברסיטת הרווארד, קיימים לקבוצה מעל 287 מיליוני אוהדים ברחבי העולם, ריאל אף מובילה בכמות העוקבים ברשתות המדיה החברתיות.
לצורך הידוק הקשרים עם קהילות האוהדים מסביב לעולם, המועדון מתנהל מול סניפים מקומיים המכונים "פנייה מדרידיסטה" (בספרדית: Peña Madridista) ומהווים את מועדוני האוהדים הרשמיים בכל מדינה.
ריאל מדריד קסטיליה היא קבוצת המילואים של המועדון, המשחקת כיום בסגונדה ב'.
הקבוצה נוסדה בשנת 1930 תחת השם "אגרופסיון דפורטיבה פלוס פטרה".
בשנת 1972, שונה שמהּ ל"מועדון הכדורגל קסטיליה".
בשנת 1991, שונה שמהּ פעם נוספת ל"ריאל מדריד ב'", ובשנת 2004 קיבלה הקבוצה את שמהּ הנוכחי, "ריאל מדריד קסטיליה".
הקבוצה זכתה פעמיים בגביע הספרדי לנוער, פעם אחת באליפות ה-"Segunda División" (הליגה הספרדית השנייה) ושלוש פעמים באליפות הליגה השלישית.
בעונת 1979/80, הקבוצה הגיעה עד לגמר גביע המלך הספרדי, שם הפסידה 1–6 לקבוצת האם, ריאל מדריד.
תפקידשם מאמן ראשי אלברו ארבלואה עוזר מאמן סבסטיאן פריז'ה עוזר מאמן טכני אלברטו אנקינס מאמן כושר אנטוניו פינטוס מאמן כושר איסמעל קאמפורטה לופז מאמן שוערים לואיס יופיס אנליסט באנייט לאביאן
גביע אירופה לאלופות/ליגת האלופות: 15 זכיות (שיא)
מחזיקת הגביע: 6 זכיות (שיא)
גביע מוחמד החמישי: 1 1966
החל משנות ה-50 של המאה ה-20 עם די סטפנו פושקאש וקופה ועד למאה החדשה עם רונאלדו נזאריו, זידאן ובהמשך כריסטיאנו רונאלדו עברו והתפרסמו בריאל מדריד עשרות שחקנים.
מדיניות ה"גלאקטיקוס" של ריאל וההצלחה שלה בחזיתות רבות מיתגה אותה כמועדון-על, ושחקנים גדולים ברחבי העולם רצו להצטרף למועדון מה שהוביל לכך שאגדות כדורגל רבות שיחקו בשורותיו.
שחקנים מפורסמים לאורך ההיסטוריה (רשימה חלקית)
מלך השערים של כל הזמנים: כריסטיאנו רונאלדו (311 שערי ליגה ו-450 שערים בכל המסגרות)מלך הבישולים של כל הזמנים: כרים בנזמה (132 בישולים בכל המסגרות)
מלך השערים לעונה אחת: כריסטיאנו רונאלדו (48 שערי ליגה ו-61 שערים בכל המסגרות (שניהם שיא), בעונת )
שיאן ההופעות: ראול גונזלס (741 הופעות, כמו כן לראול 228 שערי ליגה ו-323 שערים בכל המסגרות)השחקן שזכה במספר התארים הרב ביותר: מרסלו 25 תארים
השחקן שזכה במספר האליפויות הרב ביותר: פאקו חנטו (12 אליפויות)
ניצחון הבית הגבוה ביותר בליגה: 11–2 על אלצ'ה ב-17 בפברואר 1960
ניצחון החוץ הגבוה ביותר בליגה: 7–1 על ריאל סרגוסה, ב-12 בספטמבר 1987
ההפסד בליגה הגבוה ביותר: 1–8 נגד אספניול בעונת
ניצחון הגביע הגבוה ביותר: 11–1 על ברצלונה, בעונת 1948
שיא ההבקעות לעונה בליגה: 121 בעונת
רצף ניצחונות הליגה הארוך ביותר: 16, באיחוד עונות ו-
רצף ניצחונות בכל המפעלים: 22, בעונת
הקבוצה היחידה בליגת העל הספרדית שהצליחה להשלים עונה ללא הפסד: בעונת 1931/1932
הקבוצה היחידה שרשמה 40 משחקים רצופים ללא הפסד: בין התאריכים 6 באפריל 2016 ל-15 בינואר 2017
הקבוצה היחידה שהבקיעה בכל משחקי הליגה: בעונת הבקיעה ריאל לפחות שער אחד בכל אחד מ-38 משחקי לה ליגה, בנוסף לרצף של 70 משחקים בכל המסגרות בהם הבקיעה.
ב-17 באוגוסט 2017 ריאל מדריד הפכה למועדון הראשון מבין המועדונים של חמש הליגות הבכירות בעולם (ספרד, אנגליה, איטליה, גרמניה וצרפת) שכבשה לפחות שער אחד ב-68 משחקים רצופים.
הקבוצה היחידה שזכתה 5 פעמים ברצף במפעל גביע אירופה לאלופות: בין השנים: 1955 – 1960 (חמש העונות הראשונות של המפעל).
הקבוצה היחידה שזכתה ברצף בליגת האלופות: ריאל מדריד, תחת הדרכתו של המאמן זינדין זידאן, היא הקבוצה היחידה בליגת האלופות (במתכונתה הנוכחית) שזכתה בתואר ברצף.
היא זכתה בשלוש עונות עוקבות בליגת האלופות בשנים 2016–2018.
נכון ל-25 בינואר 2025. שחקנים מודגשים' הם שחקנים שעדיין פעילים.
ריאל בטיס בלומפיה (בספרדית: Real Betis Balompié) היא קבוצת כדורגל ספרדית מהעיר סביליה.
הקבוצה, שנוסדה ב-1907, משחקת בלה ליגה ואצטדיונה, הבניטו ויימרין, מכיל 60,721 מקומות ישיבה.
צבעי הקבוצה הביתיים הם ירוק ולבן, וצבעי הקבוצה במשחקי החוץ הם ירוק ושחור.
הקבוצה הגיעה פעמיים נוספות לגמר הגביע הספרדי.
בנוסף הגיעה הקבוצה פעם אחת לגמר הקונפרס ליג.
ב-12 בספטמבר 1907 הקימה קבוצת סטודנטים מאוניברסיטה בסביליה קבוצת כדורגל בשם "סביליה בלומפיה" (בלומפיה - מתורגם מספרדית ישירות למילה כדורגל).
ב-1909, לאחר פיצול קבוצת סביליה, נוצרה "בטיס פוטבול קלוב".
בטיס מתייחס לשם שנתנו הרומאים לנהר הגוואדלקיוויר שעובר במרכז העיר.
בטיס פוטבול קלוב וסביליה בלומפיה התאחדו ב-1914, ובאותה שנה העניק מלך ספרד אלפונסו ה-13 את שם התואר המלכותי לקבוצה, ולפיכך נקראה הקבוצה המאוחדת והחדשה "ריאל בטיס בלומפיה".
ב-1929, עם הקמת הלה ליגה, הצטרפה בטיס לליגה השנייה.
בעונת 1931/32 סיימה במקום הראשון בליגה השנייה וכך הייתה לקבוצה הראשונה מאנדלוסיה שמעפילה לליגת העל.
כעבור שלוש עונות, בעונת 1934/35, הדריך המאמן פטריק אוקונל את בטיס לזכייה באליפות הראשונה והיחידה שלה בהיסטוריה.
מצבה הכלכלי של הקבוצה היה קשה, וכבר בעונה שלאחר האליפות סיימה הקבוצה במקום השביעי.
מלחמת האזרחים הספרדית הביאה לכך שהליגה הושבתה עד 1939, ודעיכתה של הקבוצה המשיכה גם לאחר חזרתה של הליגה לפעילות.
בעונת 1939/40 ירדה לליגה השנייה לאחר שסיימה במקום לפני האחרון.
הקבוצה הצליחה לשוב לליגה הראשונה כעבור שתי עונות, אחרי שזכתה באליפות הליגה השנייה בעונת 1941/42. אולם, כבר בעונת 1942/43 סיימה במקום ה-14 וירדה פעם נוספת לליגה השנייה.
בטיס המשיכה לדעוך, ולאחר 4 שנים אף ירדה לליגה השלישית.
בטיס הייתה בליגה השלישית שבע עונות לפני ששבה לליגה השנייה.
בשנים הבאות התאוששה בטיס, ובסוף עונת 1957/58 הצליחה להעפיל לליגה הראשונה, אחרי שזכתה באליפות הליגה השנייה.
בשני העשורים הבאים שיחקה הקבוצה לסירוגין בליגה הראשונה ובליגה השנייה.
בעונת 1962/63 הגיעה להישג שיא בתקופה זו, מקום 3 בליגה הראשונה, אחרי ברצלונה וריאל מדריד.
בעונת 1976/77 זכתה בטיס בגביע המלך והגיעה למקום החמישי בליגה.
בזכות כך שיחקה הקבוצה לראשונה במפעלים האירופאיים בעונת 1977/1978, במסגרת גביע אירופה למחזיקות גביע, בה הגיעה לשלב רבע גמר.
בסוף עונת 1981/1982 הקבוצה סיימה במקום השישי בליגה והעפילה בפעם הראשונה לגביע אופ"א בעונת 1982/1983. הקבוצה הפסידה בסיבוב הראשון לקבוצת בנפיקה ליסבון מפורטוגל והודחה מהטורניר.
בסוף עונת 1999/2000 ירדה בטיס לליגה השנייה אחרי מספר שנים בליגה הראשונה, אך שבה לליגה הראשונה כעבור עונה בלבד.
בשנים הראשונות של המאה ה-21 הצליחה הקבוצה לסיים בחלקה העליון של טבלת הליגה, ובעונת 2004/05, עם המאמן לורנס סרה פרר, הגיעה למקום הרביעי וזכתה בפעם השנייה בתולדותיה בגביע המלך.
בזכות המקום הרביעי השתתפה ריאל בטיס בליגת האלופות, לראשונה בתולדותיה, בעונת 2005/2006. הקבוצה הגיעה למקום השלישי בביתה אחרי ליברפול וצ'לסי ולפיכך "ירדה" לשחק בגביע אופ"א.
בשלב 32 האחרונות ניצחה את א.ז.
אלקמאר, ובשמינית הגמר הפסידה לסטיאווה בוקרשט.
בתום עונת 2008/2009 נשרה בטיס לליגת המשנה, וכעבור שנתיים שבה ללה ליגה.
כעבור שלוש עונות נוספות נשרה לליגת המשנה לאחר שסיימה במקום האחרון.
שנה מאוחר יותר חזרה שוב לליגה הספרדית הראשונה.
בקיץ 2020 מונה מנואל פלגריני למאמן הקבוצה.
בעונתו הראשונה, עונת 2020/2021 סיימה הקבוצה במקום השישי.
בליגה סיימה בטיס במקום החמישי והשיגה שנה שנייה ברציפות כרטיס לשחק במסגרת אירופית.
בעונת 2022/2023 סיימה בטיס במקום השישי המקנה, זו הפעם השלישית ברציפות, את הזכות לשחק במסגרת הליגה האירופית.
באותה עונה עברה את שלב הבתים בליגה האירופית, והצליחה להגיע עד שלב 16 הקבוצות האחרונות, אך הובסה בשלב זה על ידי מנצ'סטר יונייטד התוצאה מצטברת של 5-0.
בעונת 2024/2025 סיימה הקבוצה במקום ה-6 בליגה והעפילה לליגה האירופית.
בנוסף העפילה הקבוצה לגמר הקונפרס ליג שם הפסידה 4-1 לצ'לסי.
ריאל ברזילאי (בפורטוגזית: Real; נהגה הֶאַוו, ברבים: Reais; נהגה הֶאׇייס) הוא המטבע הרשמי של ברזיל.
על פי תקן ISO 4217 סימונו הוא BRL.
ריאל אחד מתחלק ל-100 סנטאבוס (centavos).
הבנק המרכזי של ברזיל הוא הבנק המרכזי והרשות המנפיקה.
הריאל נכנס למחזור ב-1 ביולי 1994 והחליף את הקרוזיירו ריאל כחלק מתוכנית לייצוב כלכלת ברזיל, לאחר תקופה ארוכה של היפר-אינפלציה, והחלפות תדירות של המטבע.
השם "ריאל" שאול משמו של מטבע פורטוגזי ישן שהיה בשימוש בברזיל מהמאה ה-17 ועד שנת 1942.
המטבע הברזילאי הרשמי בין 1942 להיום
בהצגתו, הריאל הוגדר כשווה ל-1 unidade real de valor (URV, "יחידת ערך אמיתי"), יחידת מטבע שלא הייתה בפועל במחזור, אלא לצורכי חשבונאות בלבד.
במקביל, ה-URV הוגדר כשווה 2,750 קרוזירו-ריאל, שהיה שער החליפין הממוצע של הדולר האמריקאי ל-קרוזירו-ריאל, באותו יום.
כתוצאה מכך, הריאל היה שווה בדיוק דולר אמריקאי אחד כשהוצג.
הריאל הוכנס למחזור לאחר תקופת מעבר של 4 חודשים, שבה נהגו שני מטבעות במקביל.
בתקופת המעבר הונפקו שטרות ומטבעות רק במטבע הישן, קרוזירו-ריאל, ואילו הריאל שימש מעין מכשיר לייצוב המחירים.
ערכו של הריאל נשאר קבוע, ושערו מול הקרוזירו-ריאל עודכן לפי שיעורי האינפלציה.
בזמן תקופת המעבר הייתה חובה לפרסם מחירים בשני המטבעות, אם כי התשלום בפועל היה בקרוזירו-ריאל.
הרעיון היה להרגיל את הציבור ליציבות מחירים, ולוודא שלמטבע החדש יש סיכוי לשמור על ערכו לאחר שיונפק בפועל.
בתום תקופת המעבר הונפקו שטרות ומטבעות הנקובים בריאל, והקרוזירו-ריאל בוטל.
תהליך החלפת השטרות והמטבעות היה מהיר מאוד - בתוך שלושה ימים בלבד הוחלפו כמעט כל השטרות והמטבעות הישנים בחדשים.
התפתחות שער הריאל מול הדולר האמריקאי
בינואר 1999 ההידרדרות בשווקים הבינלאומיים, שהושפעה על ידי המחדל הרוסי, אילצה את הבנק המרכזי, תחת נשיאו החדש ארמיניו פראגה, לנייד את שער החליפין.
ברזילאים רבים חששו ממחדל נוסף של חובות ממשלתיים או מחידוש המדיניות הכלכלית הבלתי צפויה ומיהרו להחליף את הריאל שלהם לנכסים מוחשיים או למטבעות זרים.
המשבר נרגע ברגע שלולה נכנס לתפקידו, לאחר שהוא, שר האוצר שלו אנטוניו פאלוצ'י וארמיניו פראגה אישרו מחדש את כוונתם להמשיך במדיניות המאקרו-כלכלית האורתודוקסית של קודמו (כולל מיקוד אינפלציה, עודף פיסקאלי ראשוני ושער חליפין צף, כמו גם המשך תשלומי החוב הציבורי).
לולה התחיל את ממשלתו ב-01
ב-13 במאי 2020, במהלך מגפת הקורונה, שהשפיעה עמוקות על ברזיל, הריאל הגיע לשפל היסטורי מול הדולר האמריקאי, של $1=R$5.90. לאחר בחירתו מחדש של לולה בבחירות הכלליות ב-2022, השוק, שהיה צפוי להגיב בצורה גרועה, יצא חיובי בשבוע הראשון.
בורסת הדולר של ארצות הברית הגיעה לנקודה הנמוכה ביותר מאז 29 באוגוסט 2022, וירדה מכ-$1=R$5.30 בקירוב מיד לפני הסיבוב השני של הבחירות, לכ-$1=R$5.05 לשבוע לאחר זכייתו של לולה.
בשנת 1998 הוצגה סדרה שנייה של מטבעות.
שכללה מטבעות פלדה מצופים נחושת של 1 ו-5 סנטאבוס, פלדה בציפוי ברונזה 10 ו-25 סנטאבוס, מטבע 50 סנטאבוס מקופרניקל, ומטבע ניקל-פליז וקופרוניקל דו-מתכתי של 1 ריאל.
בשנת 2002 הוחלף הקופרוניקל בפלדת אל חלד עבור מטבע ה-50 סנטאבו והחלק המרכזי של מטבע 1-ריאל, וטבעת הפליז ניקל שונתה לטבעת פלדה מצופה ברונזה.
בנובמבר 2005 הפסיק הבנק המרכזי את ייצור מטבעות ה-1סנטאבו, אך אלה הקיימים ממשיכים להיות הילך חוקי.
קמעונאים כעת בדרך כלל מעגלים את המחירים שלהם ל-5 או 10 סנטאבוס
הסדרה השנייהערךתיאורפני המטבעגב המטבעתמונה1 סנטאבו
ברקע משולש, סמל התנועה, ויונה, סמל של שלום וחופש.10 סנטאבוסהצלב הדרומי (CRUX - קבוצת כוכבים) בצד ימין העליון + הספרה 10דמותו של הקיסר פדרו הראשון, המלך הראשון של ברזיל.
ברקע, הקיסר על סוס: סצנה המרמזת על הכרזת העצמאות.25 סנטאבוסהצלב הדרומי (CRUX - קבוצת כוכבים) בצד ימין העליון + הספרה 25דמותו של פילדמרשל דאודורו דה פונסקה, הנשיא הרפובליקני הראשון של ברזיל.
סמל הרפובליקה נמצא ברקע.50 סנטאבוסהצלב הדרומי (CRUX - קבוצת כוכבים) בצד ימין העליון + הספרה 50דמותו של חוסה פרנהוס הבן, הברון של ריו ברנקו, שר החוץ המכובד ביותר במדינה.
ברקע תמונה של המדינה עם אדוות המתרחבות כלפי חוץ, המייצגות את התפתחות מדיניות החוץ של ברזיל ואת הרחבת ותיחום הגבולות הלאומיים.1 ריאלהצלב הדרומי (CRUX - קבוצת כוכבים) בצד ימין העליון + הספרה 1הטבעת החיצונית מתארת דוגמה של דפוס האמנות של מראג'וארה.
בטבעת הפנימית, דמות הרפובליקה -Efigie da República, המשמשת כסמל הרפובליקה.
בנובמבר 2019, הבנק המרכזי של ברזיל הנחה את המטבעה המלכותית ההולנדית לייצר 5 מטבעות סנטאבוס ו-50 סנטאבוס, בעלי האות הייחודית "A" כדי לציין שהם לא הוטבעו על ידי Casa da Moeda
הסדרה השנייהערךגודל (במ"מ)צבע עיקריתאריך הנפקה ראשוןתיאורפני השטרגב השטרסימני מיםפני השטרגב השטר2 ריאל121X65כחול29 יולי 2013רפוס גלים, ראש דמות הרפובליקה (Efigie da República) המשמשת כסמל המדינהצב הוקסביל (Eretmochelys imbricata)צב הוקסביל
וסימן מתכת (electrotype) 2050 ריאל149X65חום13 דצמבר 2010דפוס צמחי ג'ונגל ;ראש דמות הרפובליקהיגואר (Panthera onca)יגואר
וסימן מתכת (electrotype) 50100 ריאל156X65ציאן13 דצמבר 2010דפוס צמחים תת-ימיים, כוכב ים, אלמוג; ראש דמות הרפובליקהדקר הסלעים (דג) (Epinephelus marginatus); coralדקר הסלעים
וסימן מתכת (electrotype) 100200 ריאל142X65אפור2 ספטמבר 2020דפוס צמחי סוואנה;
ראש דמות הרפובליקהזאב רעמה (Chrysocyon brachyurus)זאב רעמה
שער הריאל הברזילאי לדולר ארצות הברית ב-5 השנים האחרונות
ריאל מדריד כדורסל (בספרדית: Real Madrid Baloncesto) היא קבוצת כדורסל ספרדית מהעיר מדריד המתמודדת בליגת העל הספרדית וביורוליג.
קבוצת הכדורסל של ריאל מדריד נוסדה בשנת 1931 ונחשבת לאחד ממועדוני הכדורסל הספרדיים והאירופיים הטובים ביותר.
המועדון זכה ב-37 אליפויות ספרד, 29 גביעי ספרד ו-16 גביעי אירופה שונים, ביניהם 11 גביעי אירופה לאלופות, מספר זכיות המהווה את שיא הזכיות ביורוליג.
למרות הישגיה הגדולים, נחשבה הקבוצה במשך שנות קיומה כקבוצה השנייה בלבד בחשיבותה וביוקרתה במועדון, אחרי קבוצת הכדורגל של המועדון.
הקבוצה מקיימת את משחקיה הביתיים במוביסטאר ארנה, המכיל כ-17,453 אלף מקומות ישיבה.
לקבוצה יריבות עם מועדון הכדורסל ברצלונה הידועה בתור הקלאסיקו הספרדי בכדורסל, שהיא מקבילתה של יריבות הכדורגל בין המועדונים, הקלאסיקו.
אצטדיון צ'מרטין (1931–1936), מגרש פתוח שהיה מתחת ליציעים באצטדיון הכדורגל של המועדון.
פרונטון רקולאטס (1939–1952), המגרש המקורה הראשון
קולחיו מארביז'ס (1965), כמגרש זמני בעת הקמת 'עיר הספורט של ריאל מדריד פבליון'
עיר הספורט של ריאל מדריד פבליון (1966–1986)
פלאסיו דה דפורטס דה לה קומונידד דה מדריד (1986–1988)
פולידפוטיבו פארק קורידור (1998–1999), כמגרש זמני בעת עבודות השיפוצים על הפבליון
ראימונדו ספורטה פבליון (1999–2004), שמו החדש של 'עיר הספורט של ריאל מדריד פבליון'
'''מוביסטאר ארנה (2012–), עוד לפני נקרא "ויזינק סנטר" ו-"ברקליס סנטר"
מדינהשםסה"כ נקודות1סרחיו יוי11,5152 ויין בראבנדר11,2153פליפה רייס9,6134 ג'ייסי קארול7,3325רפאל רויאן7,135
ריאל טמלה יונייטד היא קבוצת כדורגל מהעיר טאמאלה שבגאנה.
ההישג הגדול ביותר של הקבוצה הוא סגנות מחזיקת הגביע הגאנאי, הישג אליו הגיעה שלוש פעמים.
בתקשורת המונים, ריאיון הוא שיחה בין מראיין לבין מרואיין, שעיקרה שאלות שמפנה העיתונאי אל המרואיין, כדי לקבל מידע בנושא מסוים לשם הצגתו לציבור, ובפרט כדי להציג את דעותיו של המרואיין.
לעיתים משתתפים בריאיון יותר מאשר מראיין אחד או יותר מאשר מרואיין אחד.
ריאיון משמש את כל אמצעי תקשורת – עיתונים, כתבי עת, רדיו וטלוויזיה, ותוצאותיו מתפרסמות בדרך כלל לאחר עריכה, אך לעיתים נערך הריאיון בשידור חי, שבו יכולת העריכה מצומצמת ביותר.
מפגש פנים אל פנים של המראיין והמרואיין
שיחת טלפון בין המראיין והמרואיין
ריאיון טלוויזיה שבו נמצאים המראיין והמרואיין בשני מקומות שונים, רחוקים זה מזה.
לעיתים מתנה המרואיין תנאים שונים באשר לתוכן הריאיון, כגון הימנעות משאלות מסוימות, זכותו לבדוק את התוצאה הסופית ולמחוק ממנה תכנים שאינם לרוחו, וכדומה.
תנאי מסוג אחר הוא דרישת תשלום בתמורה לריאיון.
תנאי בכיוון הפוך הוא הדרישה מצד אמצעי התקשורת לבלעדיות, כלומר התחייבות של המרואיין שלא לתת ריאיון לאמצעי תקשורת אחר עד לפרסומו של הריאיון שלגביו נדרשת בלעדיות.
היכולת להתנות תנאים כאלה תלויה ביחסי הכוחות בין המרואיין למראיין, בעיקר כפונקציה של מידת הביקוש של אמצעי התקשורת לריאיון עם מרואיין זה.
ריאיון ברדיו מושמע בקולו של המרואיין, ובריאיון בטלוויזיה אף פניו נראות ולכן אי אפשר לשים בפיו דברים שלא אמר, אם כי ניתן להשמיע רק חלק מהדברים, באופן שיקבלו משמעות מעט שונה מזו שהמרואיין התכוון אליה.
בנסיבות אלה, כאשר לאחר שידור הריאיון המרואיין חש שלא בנוח עם תוצאות דבריו, הוא נותן את ההסבר הנפוץ "דבריי הוצאו מהקשרם".
בריאיון לכתב עת ניתן גם לייחס למרואיין דברים שכלל לא אמר, ולעיתים, לאחר פרסום הדברים, אכן פורץ ויכוח בין המרואיין למראיין, האם דברים שהופיעו בריאיון המודפס אכן נאמרו.
מראיינים נוהגים להקליט את הריאיון, כדי שיוכלו לתמלל אותו לאחר מכן.
הקלטה זו גם מאפשרת למראיין להוכיח שדברים שכתב בשם המרואיין אכן נאמרו.
מרואיין זהיר מקליט אף הוא את הריאיון, כדי שאף הוא יוכל להוכיח מה אמר ומה לא אמר.
לעיתים נאמרים בריאיון דברים המוגדרים על ידי המרואיין כ-Off the record (לא לציטוט או לייחוס) – אלה דברים שנאמרים רק לידיעתו של המראיין, ולא נועדו לפרסום.
מידע אחר נמסר כ"רקע" – זהו מידע שניתן לפרסמו, אך לא לייחסו למרואיין.
אלה כללים שאינם כתובים, אך מראיין המפר אותם מסתכן בהחרמתו, לפחות על ידי מרואיין זה.
ראיון מקוון הוא שנערך בכלי תקשורת בין אישי אלקטרוני, כמו טלפון או דואר אלקטרוני, כאשר מי שיצר את הראיון ומי שעונה עליו אינם נמצאים זה ליד זה.
ראיון מקוון יכול להיות ראיון עבודה, סקר, ריאיון עיתונאי וכיוצא בזה.
אסינכרוניות היא המאפיינת את הראיון המקוון מבחינת המקום, הן אם הראיון נערך באמצעות תוכנת מסרים מיידיים, והן אם הראיון נערך באמצעות דואר אלקטרוני.
לעומת זאת, מבחינת הזמן בהיבט הסינכרוני הראיון המקוון נחלק לשני סוגים, ראיון באמצעות תוכנת מסרים מיידיים שהוא סינכרוני גם מבחינת הזמן, וראיון באמצעות דואר אלקטרוני שהוא אסינכרוני מבחינת הזמן.
לשני סוגים אלה יתרונות וחסרונות לעיתים מקבילים ולעיתים שונים כפי שיפורט להלן.
חיסכון בעלויות כספיות ובזמן - לטכניקה של ראיון מקוון יכולת להתגבר על מגבלות זמן ומרחק (ממדים המגבילים מחקר סטנדרטי).
המראיין אינו חייב לנסוע אל המרואיין.
אין עלויות תחבורה, אין צורך לארגן הסעה למרואיינים, אין זמני נסיעה והסעה.
הדבר בולט במיוחד בראיונות שנעשים לבעלי מוגבלויות, זקנים או נשים המטופלות בתינוקות.
אין עלויות הדפסה, הפקה ותעתיק, אין עלויות וזמן שכתוב מתוך הקלטה, ואין עלויות משלוח.
יתרון שמקורו בטכנולוגיה –יש אפשרות להוריד ישירות למחשב את תוצאות הראיון המקוון, כך שנחסך זמן העברה.
משמע, יש חיסכון משמעותי בזמן, ובמשאבים כספיים.
אמנם יש עלויות של ציוד ועבודה לפיתוח מחקר ולשליחתו באופן מקוון, אך מעורבות החוקרים היא מינימלית.
יתרונות אלה חלים הן על ראיונות באמצעות דואר אלקטרוני והן על ראיונות באמצעות תוכנת מסרים מיידיים.
נגישות נרחבת אל המשתתפים בהשוואה לראיונות פנים אל פנים.
ההיקף הגלובלי של הרשת מאפשר מחקר שנראה קודם לכן בלתי אפשרי או כרוך בקשיים רבים.
למדיום אפשרות לחצות גבולות מרחק וזמן, שעלולים להגביל מחקר מסורתי.
מתאפשרת גישה לקבוצות וליחידים במרחקים גאוגרפיים ניכרים.
הדבר בולט במיוחד בנגישות הראיונות שהנעשים למוגבלים, לזקנים או לנשים מטופלות בתינוקות (oConnor & madge 2001 ).
ניתן לראיין אנשים שקשה להגיע אליהם.
אוכלוסיות מתמחות - מקצועיות נגישות יותר.
קיימת אפשרת לחוקרים ליצור קשר עם אוכלוסיות שעבודה עמן עשויה להיות קשה.
אין צורך במקום מפגש פיסי.
מפגש פנים אל פנים דורש מן המראיין והמרואיין לקבוע מקום מפגש פיסי.
דבר שאינו בהכרח נוח לשני הצדדים, ולעיתים מקשה מאוד על המחקר.
בראיון קבוצתי פנים אל פנים הלוגיסטיקה עלולה להיות מסורבלת.
על המראיין לנסוע אל ביתו או אל מקום עבודתו של המרואיין, מקום בו נוכחות המעסיק או עובדים אחרים עלולה למנוע מתן תשובות כנות.
היבט בעייתי זה נחסך בראיון הווירטואלי, אשר לו פחות בעיות ודרישות ארגוניות.
לצורך המפגש בסוג זה של ראיון יש להיות מחוברים לאינטרנט.
אין רמזים על גיל, מגדר, אתניות ומעמד חברתי.
מאפיינים אלו מאפשרים סוג של שיחות שאינן אפשריות פנים אל פנים.
אנו מציגים עצמנו בעולם הווירטואלי ללא קשר לגילנו או למאפיינים אחרים שלנו.
בעולם הווירטואלי קיים מרחב חברתי המשוחרר מן המראה החיצוני.
דוגמה לאפקט החיובי של האנונימיות מובאת במחקר בו נערכו ראיונות בחדר חשוך בו המרואיינים והמראיינים לא ראו זה את זה, בתנאים אלה חשפו המרואיינים פרטים אינטימיים רבים יותר מאשר אלה שהתראיינו בחדר מואר (GERGEN, GERGEN, and BARTON, 1973).
המשתתפים בראיון בחדר חשוך עזבו את הראיון בתחושה חיובית יותר לגבי האדם השני, בהשוואה לתנאי הביקורת בהם האינטראקציות היו בתנאי תאורה.
שיחה בסייבר ספייס נמצאה כבעלת דרגה גבוהה יותר של ספונטניות וחשיפה מאשר שיחה פנים אל פנים (JOINSON, 2001).
"בחסות גלימת האנונימיות משתמשים נוטים לבטא את תחושותיהם ומחשבותיהם בצורה אמיתית יותר"(SPEARS & LEA, 1994, p.
משמע, יש יותר כנות ויושר בראיונות מקוונים, מאשר בראיונות פנים אל פנים.
העדר רמזים חברתיים שאינם וורבליים מפחית אי הבנות הנוגעות לשונות תרבותית (SHACHAF, 2005).
העדר קשר עין ולחיצת יד עשויים להיות לטובה.
בעולם הווירטואלי הפתיחות כלפי זרים, כלפי אנשים שמעולם לא נפגשו, רבה יותר.
הסביבה הווירטואלי מעניקה את הזמן הדרוש על מנת להיפתח באנונימיות יחסית, דבר המסייע למסתייגים ולביישנים.
תקשורת אסינכרונית מבחינת המקום מגינה על אנונימיות המראיין והמרואיין גם בשל אפשרות השימוש בפסיאודונים כך על פי BAMPTON ו־COWTON(2002).
כאשר נושא המחקר דורש מידע הנוגע לעמדותיו של המתראיין, עדיפות הראיון המקוון ברורה.
יש סיכוי רב יותר שמרואיין ייתן תשובה מלאה וכנה, ולאו דווקא זו התואמת את הציפיות החברתיות.
יתרונות האסינכורניות בזמן בראיון באמצעות דואר אלקטרוני:
המראיין יכול לנסח את השאלות, בזמן ובאופן הנוח לו, ללא הפרעות בהתאם לחופש שיש לו בהיבטי זמן ומקום.
המראיין יכול ליטול לעצמו זמן להגיב לדיאלוג המתפתח.
למרואיינים ניתן זמן לבנות בצורה יסודית תשובות לשאלות.
קיימת האפשרות להשתהות ממושכת בין המתקשרים.
דבר המאפשר למשתתפים לא להיות צמודים לזמן הצגת השאלות.
השהות מאפשרת לאתר אינפורמציה נדרשת, למרות שהחוקרים אינם יודעים אז מאילו מקורות שאב המרואיין.
אין צורך לערוך רשימות בראיון בדואר אלקטרוני, שכן המראיין יכול תמיד לחזור ולראות את השאלות והתשובות שנענו קודם שהוא שולח שאלה נוספת למרואיין.
גמישות רבה בלוח זמנים למראיין ולמרואין - אין חובה למצוא את הזמן המשותף הנוח לשני הצדדים כדי לדבר זה עם זה, דבר הנוח למרואיינים עסוקים.
ניתן לראיין בלשון זרה גם כאשר המראיין אינו שולט במידה מספקת באותה לשון לצורך ראיון פנים אל פנים.
ניתן להשתמש בכלי עזר לתרגום בביצוע סוג זה של ראיון.
היבטים טכניים של הראיון המקוון
הורדה ישירה למחשב - יתרון הנעוץ בטכנולוגיה, שהרי התוצאות ניתנות להורדה ישירות למחשב, נחסך זמן העברת החומר.
קלות בניהול הנתונים - קל יותר לנהל את הנתונים: שימוש בנתוני כניסה למחשב, קידוד, חיפוש ודלייה, תצוגה ובניית הקונספט.
ניתן להזין את הנתונים ישירות לתוכנה מתאימה.
שטף הדיאלוג - קיים קושי ברישום הערות במהלך הראיון בתוכנת מסרים מיידיים, דבר שיש בו אמנם מן החסרון, אך יש בו גם יתרונות, שכן קיים דבר מה מלהיב במידיות של השאלות והתשובות, ובכך שאין עוצרים את שטף החשיבה למען רישום הערות, כך שטף הדיאלוג חלק יותר.
היקף אוכלוסיית המחקר - הפוטנציאל למשתתפים במחקר (מספר המרואיינים) הוא גדול ביחס להיקפים בשיטות מחקר מסורתיות.
ככל שמאגר המשתתפים במחקר גדול יותר האפשרויות למחקר חוצה תרבויות וארגונים רבות יותר.
בראיון מקוון אין רעשי הרקע מוקלטים.
בעיה העלולה לפגום בראיון פנים אל פנים המתרחש במקום בו יש רעשי רקע.
לעיתים נוצר מצב בהקלטות שקשה בקטעים מסוימים לשמוע את המרואיין.
בראיון מקוון נעדרים כל הרמזים הלא ורבליים, הלא הם הרמזים החברתיים ותרבותיים הקיימים בראיון פנים אל פנים העשויים להואיל להבנת הזולת במפגש פנים אל פנים, כמו למשל מראה, לבוש, צורת התנהגות, דבור ושפת פנים וגוף.
כל אלה הם רמזים חשובים בראיון.
כלים אלו אינם קיימים בראיון המקוון דבר העלול להגביל במידת מה את התקשורת.
על העדר כמה מאפיינים של רמזים חברתיים כמו אינטונציה ניתן לפצות באמצעות שימוש באמוטיקונים, אותם ניתן לשלב במסרים.
אולם יש להתחשב בעובדה שהאמוטיקונים צמחו על רקע חברתי/תרבותי מסוים ומשקפים משמעויות חברתיות מסוימות.
לצירופי המקלדת, היוצרים אמוטיקונים, יש בתרבויות שונות כמה משמעויות שונות.
לעיתים לאותה משמעות בתרבויות שונות ייתכנו צרופים שונים (MORIS, 1994).
על כן כאשר מראיין יוצר קשר עם מרואיין אשר סגנון תרבות התקשורת שלו שונה, עליו להיות מודע לסגנון השימוש שלו באמוטיקונים.
אין ודאות שהמרואיין יפרש את האמוטיקונים באופן להם התכוון המראיין.
למשל רגשות עזים כמו כעס משתקפים בצורה ישירה בתרבות האירופאית והאמריקאית, בעוד שבתרבות היפנית יש לרגשות אלה ביטויים עקיפים וחלופיים.
יש חוקרים המזהירים מפני הערכה יתירה של השימוש באמוטיקונים, שכן הודעות דואר אלקטרוני הכוללות אמוטיקונים, אינן מחוללות אינטרפרטציה שונה מהודעות שאין בהן אמוטיקונים.
בניהול ראיון זה יש למזער את הנזקים למרות הרמזים החסרים.
נושא המחקר והשאלות הנשאלות הם הקובעים למעשה אם העדרם של רמזים חברתיים/תרבותיים הוא בגדר חיסרון, האם הדבר חסר משמעות, או בגדר יתרון.
למשתמשי מחשב, משתמשי תקשורת online, יש שימושי שפה שמטרתם להחליף מידע וקשר ויזואלי בקיצורי מילים ובסימנים.
סוג ראיון שכזה דורש שליטה בשפה זו, יכולת שימוש וביטוי, וכן יכולת ניתוח של הכתוב.
קשר בלתי מילולי שכה חשוב בראיון פנים אל פנים אינו קיים.
לא ניתן להשתמש בשתיקה, אין אפשרות לעודד את המרואיין על ידי הנהון בראש או על ידי חיוך.
אפשרות מוגבלת ליצור סטנדרטיזציה של מצב סביבתי
המראיין אינו יכול לראות באילו תנאים נמצא המרואיין, על כן האפשרות ליצור אווירה סביבתית המתאימה לראיון מוגבלת.
חוסר סטנדרטיזציה או סטנדרטיזציה נמוכה של תנאי הראיון עלולים לפגוע בראיון.
יש מידה רבה של חוסר פיקוח על הסביבה.
אין אפשרות לפקח על משתנים חיצוניים.
לפיכך האינטרנט אינו מתאים למחקרים הדורשים תזמון מדויק, אינטראקציה בין-אישית ואבחנה בניואנסים.
קיימת בעיה של פיקוח על משתתפים במחקרים שאינם מיועדים לילדים.
משתתפים יכולים להפסיק את השתתפותם בשל קריסת מחשב או שרת, בעיה בתקשורת אינטרנט, טעויות בתוכנה או נפילת מתח.
משתתפים עלולים להפסיק את השתתפותם מרצון בשל שעמום, תסכול, מבוכה, איחור לשיעור, בשל חוסר רצון להפסיד תוכנית טלוויזיה אהובה, או בשמעם צעדים של ממונה או משגיח.
אסטרטגיה ליצירת תנאי ראיון הולמים, היא להציג רשימה של דרישות לביצוע המחקר.
הדרישות כוללות: שהות במקום שקט, הקצאת זמן מוגדר (לפחות 15 דקות) להשלמת המשימה וסגירת יישומי מחשב אחרים.
בראיון וירטואלי עלול להיווצר מצב בו המרואיין צריך לעסוק בעניינים נוספים.
המראיין הווירטואלי שאינו ער למתרחש עלול להמשיך בראיון מבלי לשים לב.
לעומת זאת בראיון פנים אל פנים המראיין יכול להגיב לגירויים אלו תוך הפסקת הראיון.
קיימת אפשרות של היות המרואיין "נראה" לעובדים אחרים ומנהלים בארגון.
על החוקר לבנות אסטרטגיות שיטפלו בבעיה זו.
יש להבטיח תמיכת בעלי המקום בו נמצא המרואיין ומקום עבודה.
ראיון עומק טוב באמצעות תוכנת מסרים מיידיים נמשך בזמן פי שניים מראיון פנים אל פנים
בינתיים עלולה מידת הריכוז של המראיין והמרואיין לרדת, ולהשפיע לרעה על איכות הראיון.
פתרון אפשרי הוא חלוקת הריאיון למספר מפגשי שיחה באמצעות התוכנה, שיתרונם בהיות המראיין והמרואיין מרוכזים יותר, ולמראיין יש את הזמן לעבור על החלק הקודם של הראיון, ולהציג שאלות חדשות.
גם ראיון באמצעות דואר אלקטרוני עלול להתארך זמן רב יותר מראיון פנים אל פנים.
בתקשורת אסינכרונית בזמן המרואיין ממתין לעיתים ימים או שבועות לפני שהוא עונה על השאלות.
הסיכון בכך נעוץ לא רק בעובדה שהמרואיין עלול לאבד עניין במחקר, אלא גם בכך שהמרואיין עלול לשכוח לענות על השאלות.
משלוח תזכורות בזמנים נכונים לראיון עלולים לצמצם בעיה זו.
Chen ו hanton 1999, טענו כי ראיון וירטואלי דורש רמת מוטיבציה גבוהה ועניין מן המרואיין.
במחשב שלו צריכה להיות מותקנת התוכנה המתאימה, בעבר היה עליו גם לשלם הוצאות שימוש.
על המרואיין לכתוב ולקרא, כלומר להקליד ולבדוק את הכתוב על צג המחשב, עליו לשמור על רצף הגיוני של התשובה כפי שהיא מופיעה על הצג.
כל זה דורש ממנו מאמץ נוסף.
גם המראיין נדרש ליכולת ריכוז גדולה יותר במעקב, לבדוק תשובות שאינן ברורות, לוודא שכל אחד מן המשתתפים נמצא ונוטל חלק, כלומר שהוא לא איבד את המרואיינים.
ראיון מקוון בשל מאפייני האנונימיות, האסינכרוניות מבחינת המקום ולעיתים גם מבחינת הזמן, הוא תהליך בלתי אישי, דבר שאינו יוצר מוטיבציה ומחויבות של המרואיין כלפי המראיין.
במדגמי אינטרנט יש ייצוג חסר של אוכלוסיות אשר להן נגישות נמוכה לאינטרנט.
המשיבים/המגיבים יהיו המשתמשים בטכנולוגיות מידע מתקדמות, בעלי הנגישות למחשב.
הם מאופיינים, בדרך כלל, בהיותם עובדי הצווארון הלבן, משכילים, מתוחכמים טכנולוגית ועירוניים.
על כן תיתכן הטיה בבחירת התשובות.
קשר – קשה ליצור קשר ולגייס משתתפים, קשה למצוא כתובות דואר אלקטרוני של אנשים מתאימים (אין מדריכים לאומיים או גלובליים מקוונים לכתובות מייל).
אי לכך, בראיון מקוון הגישה לקהילות ברשת ולספקי אתרים חשובה.
כמו גם יש קושי להבטיח שיתוף פעולה לאורך זמן.
קיימת אפשרות של איבוד קשר עם משתתפים.
נמצא כי 21% מבין אלה שהייתה להם גישה לאינטרנט בתקופה הראשונה של המחקר, לאחר שבעה, שמונה חודשים לא היו מקושרים, לפחות לא באותה כתובת.
על אף העובדה שדואר אלקטרוני נותן אפשרות של תקשורת סינכרונית, קיימת אפשרות כי התשובות שתנתנה תהיינה ספונטניות פחות מאשר בתוכנת מסרים מיידיים, כיוון שלרשות המרואיין זמן רב יותר להחזיר תשובה.
ספונטניות עשויה להיות הבסיס למידע עשיר יותר הנאסף בראיונות.
אם התנהגות רפלקטיבית זו היא בגדר יתרון או חיסרון,
הדבר תלוי בשאלותיו של החוקר
ייתכנו מצבים בהם יענו על הראיונות המקוונים אנשים שהראיונות לא היו מכוונים אליהם.
קיימת אף אפשרות שאנשים ישיבו כמה תגובות.
בראיון מקוון יש קושי לזהות את המרואיין.
עניין זה אינו צריך לעצור את המחקר, אך יש להיות מודעים לכך.
נגישות מתאימה לטכנולוגיה ויכולת טכנולוגית - למראיין ולמרואיין צריכה להיות אותה יכולת טכנולוגית.
שליטה בטכנולוגיה בה נערך הראיון אם בדואר אלקטרוני, או בראיון סינכרוני בתוכנת מסרים מיידיים או בוועידת וידאו.
יש לוודא שלמרואיין יש טכנולוגיה בסיסית שהוא יודע להפעילה.
האפשרויות הטכנולוגיות הם תוצרים של החברה המערבית והיפנית, וכך גם המדיה המלווה טכנולוגיות אלה.
בתרבויות מסוימות כמו בתרבות הערבית יש התנגדויות למדיה כל כך תקשורתית, על כן השימוש בתוכנות מסרים באותן תרבויות קטן בהרבה.
כמו גם יש הבדלים בתרבויות שונות בהעדפות כלפי סוגי מדיה.
יש תרבויות המעדיפות דואר אלקטרוני, אחרות מעדיפות ועידות וידאו, ואחרות תקשורת פנים אל פנים.
יש להתחשב בגורמים אלה כאשר הראיון מתבצע עם אנשים מתרבויות אחרות.
גרסאות תוכנה מתאימות - ב-2001 דיווחה illingworth שבראיון וירטואלי, לחלק מן המרואיינים היו גרסאות וורד מתקדמות יותר משלה במחשב, הדבר יצר בעיות.
OCONNOR madge 2001, גילו שלמרואיינים היו בעיות להוריד את התכנות המתאימות לראיון הסינכרוני והם נזקקו לתמיכה טלפונית.
במצבים אלו המראיין תלוי מאוד ברצונו הטוב של המרואיין לפתור את הבעיות הטכנולוגיות ולהבטיח יכולת לקחת חלק במחקר.
רישום/אי-רישום הערות – כיוון שהטכנולוגיה מאפשרת הורדת תוצאות ישירות למחשב, נוצר לעיתים מצב של אי רישום הערות במהלך הראיון.
להערות הנרשמות על ידי המראיין חשיבות לצורך עיון חוזר בשאלות שנענו.
בראיון מקוון בתוכנת מסרים מיידיים, כאשר המראיין כותב (משוחח) בתיבת השיחה, ובאותה עת רושם רשימות הדבר קשה לביצוע.
אי-הבנות - אף על פי שבכל הטכניקות של ראיון עלולות לצוץ אי-הבנות בשל משמעות מילוליות והבדלים תרבותיים, בראיון באמצעות תוכנת מסרים מיידיים עלולה להיווצר אי הבנה המיוחדת לאמצעי זה, כאשר הן המראיין והן המרואיין מקלידים בעת ובעונה אחת.
עם זאת ניתן לראות בתחתית המסך כשהזולת כותב, דבר המצמצם את האפשרות ששניהם יכתבו בו זמנית, וכן מצמצם את אי-ההבנות שעלולות להיווצר בשל כך.
הקלדה - היות שהראיון נערך באמצעות הצורה הבסיסית של החלפת טקסטים כתובים, סוג כזה של ראיון עשוי להתאים לאנשים המקלידים במהירות, במיוחד בתוכנת מסרים מיידיים, והוא תלוי גם ביכולת הביטוי, אלה שאישיותם באה לידי ביטוי באמצעות הטקסט באותה בהירות כמו בראיון פנים אל פנים, יתאימו לסוג זה של ראיון.
חוסר רצף - ראיון מקוון יכול להיות קשה יותר מראיון פנים אל פנים, משום שהוא עלול להראות מקוטע מאוד.
כמה מאינטראקציות האי-מייל יגוועו, אחרות יסתיימו ברצון טוב.
אולם אם האינטראקציה היא עמוקה ומתמשכת לא יהיה קושי בסיום הראיון.
מלבד ראיון פנים אל פנים וראיון טלפוני, שימושים בצורות מדיה חדשות של תקשורת כמו דואר אלקטרוני, ותוכנות מסרים מיידיים פותחים דרכים חדשות לאיסוף נתונים עבור מחקרים איכותניים.
הסוג של טכניקת הראיון שיבחר על ידי החוקר תלוי ביתרונות ובחסרונות הקשורים לטכניקת הראיון.
לראיון באמצעות תוכנת מסרים מיידיים ודואר אלקטרוני עדיפות כאשר:
לרמזים החברתיים של המרואיין אין חשיבות אינפורמטיבית לגבי המראיין.
הדבר תלוי כמובן בשאלת המחקר.
למראיין אין תקציב ואין זמן לנסיעות.
נדרשת גישה לאנשים הנמצאים במקומות סגורים, או מקומות אליהם הנגישות מוגבלת: בתי חולים, קהילות דתיות, בתי כלא, צבא, וכיתות מיסטיות.
הסטנדרטיזציה של תנאי הראיון אינה חשובה.
המראיין והמרואיין לשניהם מיומנות מספקת בהקלדה ובשימוש במחשב ולשניהם גישה למחשב ואינטרנט.
לראיון באמצעות דואר אלקטרוני עדיפות על פני תוכנת מסרים מיידיים כאשר:
כאשר יש פערי זמן גדולים במקרים בהם המראיין והמרואיין נמצאים באזורי עולם שונים, ובאזורי זמן שונים, וראיון סינכרוני משמעו עבור אחד הצדדים ראיון בשעות הלילה.
כאשר למרואיין נחוץ זמן כדי להגיב לדיאלוג המתפתח.
נפת רִיאֶטִי (או רייטי, באיטלקית: Provincia di Rieti) היא נפה במזרחו של מחוז לאציו שבאיטליה.
בירתה של הנפה בעיר ריאטי.
הנפה גובלת בנפת ויטרבו ובנפת רומא במחוז לאציו במערב, בנפת פרוג'ה ובנפת טרני במחוז אומבריה בצפון, בנפת אסקולי פיצ'נו במחוז מארקה במזרח, בנפת ל'אקווילה ובנפת טראמו במחוז אברוצו במזרח.
מועדון כדורגל ריאל ואיאדוליד S.A.D.
(בספרדית: .Real Valladolid Club de Fútbol, S.A.D), או בקיצור ריאל ואיאדוליד (Real Valladolid), או רק ואיאדוליד (Valladolid), הוא מועדון כדורגל מהעיר ואיאדוליד המשחק בליגה הספרדית השנייה.
הבעלים (82%) והנשיא הנוכחי של הקבוצה הוא כדורגלן העבר של נבחרת ברזיל, רונאלדו.
הקבוצה הוקמה בשנת 1928 מאיחודם של ריאל יוניון דפורטיבה דה ויאדוליד ומועדון דפורטיבו ספרד.
המועדון העפיל לראשונה ללה ליגה בסיום עונת 1947/1948, כשזכה באליפות הליגה הספרדית השנייה והפך למועדון הראשון מקסטיליה שמשחק בלה ליגה.
בעונה שלאחר מכן הקבוצה הגיעה, גם לראשונה בתולדותיה, לגמר הגביע המקומי אך הובסה בגמר 1–4 על ידי אתלטיק בילבאו.
את עשר השנים הבאות בילתה בליגה הראשונה.
בשנים שלאחר מכן המועדון התנדנד לאורך השנים בין הליגה הבכירה, הלה ליגה, לליגה השנייה, ובסיום עונת 1970/1971 הדרדר לליגה השלישית.
בעונת הקבוצה זכתה בגביע הליגה הספרדית.
בעונת העפילה לגמר הגביע הספרדי, בפעם השנייה בתולדותיה, אך שוב לא הצליחה לזכות בו.
ההישג שלה באותה שנה היה שהיא העפילה עד לשלב רבע גמר גביע אירופה למחזיקות גביע, מה שמהווה להישג השיא שלה במפעלים האירופיים.
המיקום הגבוה ביותר של הקבוצה במהלך תקופה זו בת 11 שנים היה המקום השביעי בו סיימה בעונת 1996/1997.
בעונת 2006/2007 שיחקה הקבוצה בליגה השנייה וצברה 88 נקודות, כמות שיא עבור המועדון.
הקבוצה זכתה באליפות הליגה ושבה לליגה הבכירה, כאשר הובילה במהלך העונה בפער של מעל עשרים נקודות ולא הפסידה 29 משחקים ברציפות.
הייתה זו העלייה המהירה ביותר בתולדות הליגה.
בסיום עונת 2009/2010 ירדה הקבוצה שוב לליגה הספרדית השנייה ובחלוף שנתיים שבה לליגה הראשונה.
בסיום עונת 2013/2014 הקבוצה נשרה שוב לליגה השנייה.
בעונת 2017/2018 הקבוצה ניצחה את נומנסיה בפלייאוף העלייה והבטיחה את חזרתה ללה ליגה.
אך העפלתה לליגה לוותה בביקורת רבה על ההתנהלות הכספית של המועדון, בעקבות חוב שעמד על 25 מיליון אירו.
בספטמבר 2018 קבוצת רכישה בהובלתו של רונאלדו, שחקן העבר הברזילאי, רכשה, תמורת 30 מיליון אירו, 51% מהשליטה בקבוצה.
בעונתו הראשונה במועדון סיימה הקבוצה במקום ה-16 בלה ליגה.
החל מאפריל 2020 מחזיק רונאלדו הברזילאי ב-82% ממניות המועדון, והוא גם נשיאה הנוכחי.
בתום עונת 2020/2021 ירדה הקבוצה לליגה הספרדית השנייה (סגונדה דיוויסיון), כאשר אל שורותיה הצטרף שון וייסמן הישראלי, אשר נרכש בסכום של 4 מיליון יורו, סכום שיא עבור הקבוצה עד אז, אולם לאחר עונה אחת, אותה סיימה במקום השני בטבלת הסגונדה דיוויסיון, חזרה הקבוצה לליגת העל הספרדית, הלה ליגה.
בעונה שלאחר חזרתה לליגה, עונת 2022/2023, שבה לליגה השנייה.
בעונת 2023/2024 שבה לליגה הבכירה לאחר שסיימה את העונה בליגה השנייה במקום השני.
לאחר שנה שבה הקבוצה לליגה השנייה.
ריאל מדריד קסטיליה (בספרדית: Real Madrid Castilla; בשמה הקודם: ריאל מדריד ב') היא קבוצת כדורגל ספרדית מהעיר מדריד, אשר נוסדה בשנת 1930. הקבוצה משחקת בליגה הספרדית השלישית.
הקבוצה משמשת כקבוצת מילואים של ריאל מדריד ומקיימת את משחקי הבית שלה באצטדיון אלפרדו די סטפנו שבמדריד.
קסטייה זכתה פעם אחת באליפות הליגה ה-Segunda Division (הליגה השנייה) בעונת , וארבע פעמים באליפות ה-Segunda Division B בעונות , , ו-.
פלוס פטרה שנוסד ב-1930 התאחד עם ריאל מדריד, והפך לקבוצת המשנה שלו.
בשנת 1949, הקבוצה עשתה את הבכורה שלה בליגה השנייה.
בשנת 1954, שמונה שנים לאחר הקמתה, הקבוצה זכתה בתואר הראשון שלה - הגביע הספרדי לנוער, אחרי ניצחון בגמר על אספניול.
ב-1959, הקבוצה רשמה הישג גדול נוסף כאשר הגיעה עד לרבע גמר גביע המלך הספרדי.
ב-21 ביולי 1972 הקבוצה הפכה ל"מועדון הכדורגל קסטיליה".
בעונת היא הגיעה עד לגמר גביע המלך הספרדי, בו היא הפסידה 6-1 לריאל מדריד, קבוצת האם שלה.
מכיוון שריאל מדריד זכתה באותה עונה גם באליפות ספרד, קסטיליה השתתפה בעונה שלאחר מכן בגביע אירופה למחזיקות גביע.
בעונת 1983/84 הקבוצה זכתה בפעם הראשונה והיחידה שלה עד כה באליפות הליגה השנייה.
בשנת 1991 החליטה התאחדות הכדורגל הספרדית שכל קבוצת מילואים צריכה להיקרא על שם קבוצת האם שלה, ועל כן שונה שם הקבוצה ל"ריאל מדריד ב'".
בשנת 2004, התאחדות הכדורגל הספרדית אישרה לשנות את שם הקבוצה מ"ריאל מדריד ב'" ל"ריאל מדריד קסטיליה".
בעונת , בעונה הראשונה שלה תחת השם החדש, הקבוצה זכתה בפעם השלישית בתולדותיה באליפות הליגה השלישית ועלתה לליגה השנייה.
בשנת 2006 נחנך האצטדיון החדש של הקבוצה, אצטדיון אלפרדו די סטפנו.
הקבוצה ירדה בעונת מהליגה השנייה לליגה השלישית, ומשחקת כיום בבית 2 של ליגה זו, המחולקת לארבעה בתים.
בעונת היא סיימה במקום החמישי, ושחקנה חוסה קאייחון זכה בתואר מלך השערים של הליגה.
בעונת עלתה הקבוצה לליגה הספרדית השנייה לאחר שזכתה באליפות הליגה השלישית.
בסיום עונת חזרה הקבוצה לליגה השלישית לאחר שסיימה במקום ה-20 בליגה השנייה.
בקבוצה גדלו שחקנים רבים, שחלקם הפכו לשחקנים מובילים בקריירת הבוגרים.
בשנת 2021 שחקן הקבוצה אנטוניו בלנקו שיחק בנבחרת ספרד כחלק מזימון כולל של שחקני נבחרת ספרד עד גיל 21 בשל הידבקותו של סרחיו בוסקטס במחלת נגיף קורונה 2019.
ריאל איראני (בפרסית: ریال ایران, תקן ISO 4217: IRR) הוא המטבע באיראן.
הריאל האיראני מחולק ל-100 דינר.
מאז 1932, באופן לא רשמי, 10 ריאלים איראנים שווים לטומאן אחד.
ערכו של הריאל ביחס למטבעות בינלאומיים עבר שינויים וטלטלות במשך השנים.
הסנקציות הבינלאומיות שהוטלו על המדינה מאז שנות התשעים ועד 2015 תרמו לירידה בערכו.
ההסכם שהושג עם המעצמות על הסרת הסנקציות בתמורה להקפאת תוכנית הגרעין הביא להתייצבות מסוימת במצבה הכלכלי של איראן, אך מאז פרישתה של ארצות הברית מההסכם, במאי 2018, חוסר היציבות חזר והריאל האיראני הגיע לשפל חדש בעקבותיו התעוררה מחאה נרחבת באיראן.
בספטמבר 2018 נמדד המחיר לריאל על 146,000 ריאלים תמורת דולר בודד אחד.
נכון לינואר 2026 נסחר הריאל בשוק החופשי בלמעלה מ-1,592,000 ריאל לדולר אמריקני אחד בלבד.
מדובר בשפל הגדול ביותר למטבע האיראני מהקמת המדינה ובשפל הכי גדול שלמטבע היה אי פעם.
ריאל סולט לייק היא קבוצת כדורגל מסולט לייק סיטי שביוטה, ארצות הברית, המשחקת בליגת ה-MLS.
צבעי הקבוצה הם כחול, אדום וזהב.
הקבוצה הוקמה ב-2005, והיא משחקת באצטדיון ריו-טנטו הנמצא בפרבר של סולט לייק סיטי.
שמה של הקבוצה "ריאל" דומה לשמות של קבוצות ספרדיות ונועד לקשור את הקבוצה לדימוי של מועדוני כדורגל מצליחים.
עם הזמן מיסדה הקבוצה קשר פורמלי עם ריאל מדריד הספרדית המגיעה מדי שנתיים למשחק אימון מול ריאל סולט לייק.
עונת 2009 הייתה העונה הטובה ביותר בתולדות המועדון.
אמנם רק במחזור האחרון נקבעה עלייתה לפלייאוף מהמקום ה-8, אך במשחקי הפלייאוף זכתה להצלחה מרשימה והגיעה לגמר מול הפייבורטית לוס אנג'לס גלאקסי שהייתה בעלת מאזן הנקודות הטוב ביותר בליגה הסדירה.
הגמר התקיים בסיאטל בנובמבר 2009. לאחר 120 דקות של משחק נותרה התוצאה 1:1, ובקרב פנדלים ניצחה ריאל סולט לייק בתוצאה 4:5 וזכתה באליפות הליגה.
ריאל בטיס כדורסל (בספרדית: Real Betis Baloncesto), שעד שנת 2018 נקראה בשם מועדון הכדורסל סביליה (בספרדית: Club Deportivo de Baloncesto de Sevilla, ומטעמי חסות הוצגה כקחאסול סביליה), וכיום מטעמי חסות מוצגת בשם קוסור ריאל בטיס (בספרדית: Coosur Real Betis), היא קבוצת כדורסל ספרדית מהעיר סביליה, השוכנת בחבל אנדלוסיה שבדרום ספרד.
הקבוצה מתמודדת בליגה הספרדית השנייה.
מועדון הכדורסל סביליה הוקם בשנת 1987 כאשר הקבוצה רכשה רישיונה של דריבלינג מדריד בליגה השנייה, שבאותה תקופה נקראה "Primera División B" (הליגה הראשונה ב').
המועדון עלה לראשונה בתולדותיו לליגה ACB בשנת 1989.
בשנים 1996 ו-1999 המועדון הגיע לגמר הפלייאוף ובשתי הפעמים הוא הפסיד 0–3 בסדרה לברצלונה.
כמו כן בשנת 1999 הגיעה הקבוצה גם לגמר גביע המלך בו הפסידה לטאו קרמיקה 70-61.
בעונת , סביליה הגיעה עד לגמר היורוקאפ, שהתקיים בעיר טרוויזו שבאיטליה, ובו הפסידה לאוניקס קאזאן 92-77.
ב-21 ביולי 2016 סיכמו מועדון הכדורסל סביליה וריאל בטיס על הסכם שיתוף פעולה שבמסגרתו קבוצת הכדורגל תעזור לפתור את הבעיות הכלכליות של קבוצת הכדורסל.
כתוצאה מהסכם חסות חדש, הקבוצה נקראה "ריאל בטיס אנרחיה פלוס" (Real Betis Energía Plus).
ב-31 בדצמבר 2016, ריאל בטיס הסכימה לרכוש 99.99% ממניות המועדון, ויישמה את הרכישה ב-12 בינואר 2017.
בשנת 2017 המועדון ירד מליגה ACB בפעם הראשונה בתולדותיו, אך לבסוף נותר בליגה, בתוקף אמצעי הזהירות שהוצעו על ידי הדרישה המשפטית של המועדון, לאחר שינוי הדרישות להצטרף ל"ליגה ACB" במהלך העונה שקדמה.
עם זאת, המועדון ירד שוב בעונה הבאה לאחר עונה גרועה מאוד עם שבעה ניצחונות בלבד ב-34 משחקים, וסיים במקום האחרון בטבלת הליגה.
ב-6 בספטמבר 2018, אישר המועדון פה אחד לנקוט בצעדים הדרושים כדי לקבל את האישור הרלוונטי מבית המלוכה הספרדי שיאפשר למועדון לשנות את שמו לריאל בטיס כדורסל (בספרדית: .Real Betis Baloncesto S.A.D).
שינוי זה אושר סופית ב-15 בדצמבר 2018.